पाएं अपने शहर की ताज़ा ख़बरें और फ्री ई-पेपरडाउनलोड करें
नडियाद। अहमदाबाद-गोधरा हाईवे पर मिट्टी भरने के बाद बिल की बकाया राशि 5.46 करोड़ नहीं देने पर भोपाल की कंपनी दिलीप बिल्डकॉन व 12 लोगों के खिलाफ कठलाल पुलिस थाने में धोखाधड़ी का प्रकरण दर्ज किया गया है।
दिलीप बिल्डकॉन ने हाईवे नं.59 बनाने का कॉन्ट्रैक्ट लिया था। कंपनी ने इस रोड पर मिट्टी डालने का काम भावनगर की मधर एंटरप्राइज के अल्पेशभाई किशोरभाई दोशी को दिया था। उन्होंने जनवरी 2012 से काम शुरू किया था, जिसका बिल करीब 6.65 करोड़ रुपए था। इस काम के एवज में दिलीप बिल्डकॉन ने करीब 1.19 करोड़ रुपए का भुगतान कर दिया था। 5.46 करोड़ रुपए देना बाकी थे।
अल्पेशभाई ने बकाया राशि नहीं मिलने पर जयप्रकाश मिश्रा, दिलीप सूर्यवंशी, हिमांशु सूर्यवंशी समेत कुल 12 लोगों के खिलाफ शिकायत दर्ज कराई है। पुलिस ने आईपीसी की धारा 406, 420, 468, 471, 504 और 506(2) के तहत प्रकरण दर्ज किया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn